b"\n_START_ARTICLE_\nMelodije morja in sonca 2003\n_START_PARAGRAPH_\n26. festival Melodije morja in sonca je potekal 20. (ve\xc4\x8der mladih) in 21. (pop ve\xc4\x8der) junija 2003 v Avditoriju Portoro\xc5\xbe. Organizatorja festivala sta bila Avditorij Portoro\xc5\xbe in RTV Slovenija, ki je poskrbela za neposredni prenos obeh ve\xc4\x8derov. Zmagala je Monika Pu\xc4\x8delj s pesmijo Ti ob meni si.\n_START_SECTION_\nGlasovanje\n_START_PARAGRAPH_\nO zmagovalcu so odlo\xc4\x8dali gledalci doma pred televizijskimi zasloni preko telefonskega glasovanja (1/2) in ob\xc4\x8dinstvo v Avditoriju (1/2). Uporabljen je bil evrovizijski sistem to\xc4\x8dkovanja (12, 10, 8\xe2\x80\x931)._NEWLINE_Zmagovalec telefonskega glasovanja je bil Rok Kosma\xc4\x8d (2486 glasov), druga je bila Monika Pu\xc4\x8delj (675 glasov). Ob\xc4\x8dinstvo v Avditoriju je Kosma\xc4\x8du namenilo 8 to\xc4\x8dk, Moniki Pu\xc4\x8delj pa 12 to\xc4\x8dk. Kon\xc4\x8dna zmagovalka je tako postala Monika Pu\xc4\x8delj (22 to\xc4\x8dk), Rok Kosma\xc4\x8d pa je bil drugi (20 to\xc4\x8dk).\n_START_SECTION_\nVe\xc4\x8der mladih\n_START_PARAGRAPH_\nVe\xc4\x8der mladih sta povezovali Ur\xc5\xa1a Jeri\xc4\x8d in Lara Baruca. Na njem je zmagala skupina Lil' Raay & R'n'B Wannabes s skladbo Otrok nove glasbe. O zmagovalcu je odlo\xc4\x8dala le strokovna \xc5\xbeirija. Nastopila je tudi skupina Plamen s pesmijo Pusti me spati Danila Kocjan\xc4\x8di\xc4\x8da (glasba), Damjane Kenda Hussu (besedilo) in Matja\xc5\xbea \xc5\xa0vaglja (aran\xc5\xbema)."